Reikalavimų švietimo įstaigos

(išskyrus aukštąją mokyklą) vadovo metų veiklos ataskaitai

priedas

**GARGŽDŲ „MINIJOS“ PROGIMNAZIJOS DIREKTORIAUS**

**JULIAUS GINDULIO**

**METŲ VEIKLOS ATASKAITA**

2020 m. vasario d. Nr. T27-56

Gargždai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)  Įgyvendinant veiklos planą buvo siekiama teikti kokybiškas ir prieinamas švietimo paslaugas saugioje, kūrybiškoje, šiuolaikinius reikalavimus atitinkančioje mokymosi aplinkoje. Ugdymo procesas organizuotas vadovaujantis švietimą reglamentuojančiais teisės aktais. Tobulinant ugdymo kokybę remtasi šiuolaikiniais reikalavimais pamokai, pagal galimybes integruojant, individualizuojant ir diferencijuojant ugdymo turinį, taikant informacines technologijas, vedant edukacinius užsiėmimus ne progimnazijos erdvėse, organizuojant kultūrinę, pažintinę, socialinę ir pilietinę veiklas. Numatytas veiklos prioritetas - ugdymo kokybės gerinimas.  Įgyvendinant uždavinį - diferencijuoti ir individualizuoti ugdymo turinį skirtingų poreikių ir gebėjimų mokiniams, ypatingą dėmesį skiriant gabumų ir talentų ugdymui, buvo remtasi ES fondų finansuojamo projekto „Mokinių akademinių gebėjimų atpažinimo ir jų ugdymo kokybės plėtra Nr.09.2.2.-esfa-v-707-01-0001“ parengta metodine medžiaga, Klaipėdos rajono PPT psichologės V. Daugėlienės „Gabių vaikų ugdymo metodinėmis rekomendacijomis“. Aukštesniųjų gebėjimų vaikams per lietuvių kalbos ir literatūros, matematikos, gamtos mokslų pamokas mokytojai taikė specialiųjų modulių užduotis. Mokiniams buvo sudarytos sąlygos dalyvauti Tarptautiniame matematikos konkurse „Pangea 2019“, respublikiniame A. Ivanausko komandinio matematikos uždavinių sprendimo konkurse, respublikinėje LGMA Pasaulio pažinimo olimpiadoje ,,Mano gaublys“ 2019. Atlikti aštuntų klasių mokinių žinių ir gebėjimų tyrimai per anglų, rusų ir vokiečių kalbų pamokas. Atlikus išsamią 2,4,6,8 klasių NMPP analizę aptarta mokinių pažanga, numatytos priemonės ugdymo veiklai tobulinti, ypač didelis dėmesys skirtas raštingumo gerinimui, praktiniam žinių taikymui, aukštesniųjų mąstymo gebėjimų ugdymui. Rezultatai aptarti metodinėse grupėse, mokytojų tarybos ir mokyklos tarybos posėdžiuose, numatytos priemonės ir būdai ugdymosi kokybei gerinti. Progimnazija sudarė sąlygas gabiems ir talentingiems mokiniams vykti į edukacinę kelionę po Latviją. Organizuotas kryptingas, mokyklos iškeltą veiklos uždavinį bei mokytojų poreikius atitinkantis kvalifikacijos tobulinimas. Progimnazijos bendruomenė dalyvavo seminaruose „Efektyvaus mokymosi link“, „Kūrybiškumo ugdymas mokyklose: būdai ir galimybės mokinių pasiekimams gerinti“, „Įtraukus ugdymas: samprata ir praktika, klausimai ir sprendimai“.  Siekiant pagerinti mokinių matematikos rezultatus, diegiant mokinių, mokytojų, tėvų įsitraukimo ir motyvacijos stiprinimo sistemą, ypatingas dėmesys skirtas matematikos pasiekimų gerinimui. Progimnazija dalyvauja ES fondų finansuojamame projekte „Motyvuoti mokytojai ir tėvai, – motyvuoti mokiniai“. Nuo 2018 m. rugsėjo 1 d. pagal šį projektą progimnazijoje pradėtos naujos veiklos: organizuotos 234 individualios matematikos mokytojų ir 433 klasių vadovų konsultacijos su 5-7 klasių mokiniais ir jų tėvais; rengiami į mokinio ugdymo(si) procesą įtraukiantys matematikos projektai tėvams, organizuojami bendri mokinių, mokytojų ir tėvų susirinkimai, siekiant  įtraukti tėvus ne tik į klasės, bet ir mokyklos gyvenimą, bendrai spręsti visiems aktualius klausimus, vyko mokymai Progimnazijos tarybai. Atlikus lyginamąją analizę paaiškėjo, kad mokinių matematikos pasiekimai pagerėjo 10 proc.  Ugdant mokinių socialines emocines kompetencijas buvo įgyvendinamos socialinio emocinio ugdymo programos: 1-4 klasėse „Laikas kartu“, 5-8 klasėse „Paauglystės kryžkelės“. Programų įgyvendinimui iš BUP buvo skirtos kontaktinės valandos. Socialiniam mokinių sąmoningumo ugdymui organizuotos: Tolerancijos diena, veiksmo savaitė „Be patyčių“, Pasaulinės nerūkymo dienos akcija „Pučiu ne dūmus, o muilo burbulus“, 5-6 klasių mokiniams vykdytas projektas „Knyga atveria širdies vartus, kai tu man šypsaisi“, skirtas patyčių prevencijai. Mokinių bendruomeniškumui ugdyti organizuoti renginiai: 5-ų klasių mokiniams „Susipažinkime penktokai“, 6-ų klasių mokiniams „Pyragų diena“, 7-8 klasių mokiniams „Naktis mokykloje“. Progimnazijoje buvo atlikti 1-ų ir 5-ų klasių mokinių adaptacinio periodo tyrimai. Tyrimų rezultatai parodė, kaip mokiniai geba prisitaikyti prie mokyklos reikalavimų, veikti mokyklos sąlygomis, kurios sukurtos toje mikrosocialinėje sistemoje. Progimnazijoje atliktas SEKA tyrimas, kuriuo norėta išsiaiškinti mokinių, tėvų ir mokytojų požiūrį apie progimnazijos mikroklimatą. Tyrimo rezultatai pristatyti mokytojų tarybos ir mokyklos tarybos posėdžiuose.  Kuriant grįžtamojo ryšio kultūrą mokytojų profesinei savimonei ugdyti, dalykinėms kompetencijoms tobulinti, pamokos kokybei gerinti buvo remiamasi progimnazijos veiklos kokybės 4.3.2. rodiklio „Nuolatinis profesinis tobulėjimas“ įsivertinimo analize, išvadomis ir rekomendacijomis. Atsižvelgiant į tai, organizuotas kryptingas, mokyklos iškeltą veiklos uždavinį bei mokytojų poreikius atitinkantis kvalifikacijos tobulinimas. Progimnazijos pedagogams lektorė Laima Gudaitė pravedė seminarą „Geros mokyklos link: įsivertinimo ir tobulinimo įprasminimas pamokose ir organizacijose“ ( lektorė Laima Gudaitė). Mokytojai dalinosi gerąja patirtimi: dalyvavo švietimo įstaigų parodoje-mini mokymuose „Projektų mugė“ (mokytoja V. Ratkuvienė), praktiniame kūrybiniame užsiėmime „Buities estetika. Mandalų pynimas iš siūlų“ (mokytoja R. Našlėnienė), seminare „Tyrinėk, kurk, atrask“ ( mokytoja B. Šutinienė), seminare gamtos mokslų mokytojams „Aplinkotyrinių metodikų praktinis taikymas“ (mokytoja A. Pakamorienė) ir kt. Įgyvendinant veiklos uždavinį pagal ES fondų finansuojamą projektą „Motyvuoti mokytojai ir tėvai, – motyvuoti mokiniai“ progimnazijoje diegiama klasių vadovų, matematikos mokytojų asmeninių ir dalykinių kompetencijų vertinimo sistema. Mokslo metų pabaigoje mokytojai įsivertino savo kompetencijas, aptarė jas kartu su kuruojančiu vadovu ir išsikėlė tikslus kitiems mokslo metams. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Kurti šiuolaikines edukacines aplinkas ir jas tikslingai naudoti. | \* Šiuolaikinių ugdymosi aplinkų projekto „Mokyklų tinklo efektyvumo didinimas Klaipėdos rajone“, finansuojamo iš ES struktūrinių fondų, įgyvendinimas.  \* Mokyklos administracijos ir kitų darbuotojų kuriamos edukacinės erdvės. | \*Įrengiami specializuoti medžio-metalo apdirbimo technologijų, gamtos mokslų kabinetai, įsigyjama įranga. Veikla pradedama ne vėliau kaip 2018 m. rugsėjo mėn.  \*Savalaikiai ir nepažeidžiant nustatytos įstatyminės bazės atliekami šiuolaikinių ugdymosi aplinkų projekto, finansuojamo iš ES, įrangos pirkimas. | \* Atnaujinta elektros instaliacija ir apšvietimo sistema aktų salėje. Įrengta 10 vnt. reguliuojamų prožektorių su šviesos valdymo pultu. (Gauta dotacija 12623,93 Eur).  \* Įmontuotos plastikinės pertvaros medžio-metalo, gamtos mokslų kabinetuose.  \* Įsigyta 200 vnt. kėdžių aktų salei.  \* Įsigyta baldų medžio-metalo, gamtos mokslų kabinetams. (Gauta dotacija 39917,90 Eur).  \* Įsigyta mokymo priemonių gamtos mokslų ir medžio-metalo kabinetams. (Gauta dotacija 25712,69 Eur).  \* Koridoriuose pakabinti pasaulio ir Lietuvos magnetiniai žemėlapiai.  \* Progimnazijos vidiniame kiemelyje, ant grindinio, išpieštas Europos žemėlapis.  \* Magnetinių, kreidinių sienų įrengimas progimnazijos erdvėse. |
| 1.2. Sklandžiai organizuoti etatinio pedagogų darbo apmokėjimo įvedimą mokykloje. | \* Mokytojai detaliai supažindinami su etatinio apmokėjimo tvarka ir numatomais pokyčiais darbovietėje.  \* Mokytojams paskirstomas darbo krūvis – kontaktinės ir nekontaktinės val.  \* Mokytojams parengiami pareigybių aprašymai.  \* Visiems mokytojams parengiamos naujos darbo sutartys. | \* Sklandžiai be trikdžių prasidėjęs ir besitęsiantis ugdomasis procesas.  \* Visi mokytojai supažindinti su pareigybių aprašymais ir jas vykdo.  \* Su visais mokytojais sudarytos naujos darbo sutartys. | \* Parengtas ir patvirtintas „Progimnazijos darbuotojų darbo apmokėjimo sistemos tvarkos aprašas“ (direktoriaus 2018-08-31 įsakymas Nr1-35), su kuriuo supažindinti progimnazijos darbuotojai. Aprašas įdėtas į progimnazijos internetinę svetainę [info@minijos.lt](mailto:info@minijos.lt).  \* Parengti ir patvirtinti darbuotojų pareigybės aprašymai (direktoriaus 2018-08-31 įsakymas Nr. 1 – 75 ). Progimnazijos darbuotojai su pareigybių aprašymais supažindinti pasirašytinai.  \* Su mokytojais sudarytos naujos darbo sutartys.  \* Etatinis apmokėjimas progimnazijoje įvestas sklandžiai, ugdymo procesas nesutrikdytas. |
| 1.3. Skatinti ir plėtoti darbuotojų lyderystę. | \* Tarptautinių ir nacionalinių projektų vykdymas.  \* Mokytojai, pagalbos mokiniui specialistai inicijuoja, dalijasi gerąja praktine patirtimi ir organizuoja mokykloje respublikinius, rajoninius renginius.  \* Teminiuose Mokytojų tarybos posėdžiuose kartu su direkcijos nariais pranešimus skaito mokytojai, pagalbos mokytojui specialistai. | \* Vykdomi bent du tarptautiniai, nacionaliniai projektai.  \* Per mokslo metus progimnazijoje vykdomi ne mažiau kaip 2 pedagogų inicijuoti rajoniniai (respublikiniai) konkursai ar kiti renginiai.  \* Teminiuose Mokytojų tarybos posėdžiuose ne mažiau kaip penki pedagogai skaito pranešimus, dalinasi savo patirtimi analizuojamu klausimu. | \* Vykdyti 9 tarptautiniai projektai. Projektams įgyvendinti gauta 156167,81 eurų dotacijos.  Vykdyti projektai: 10 respublikinių, 2 rajoniniai.  \* 5 mokytojos (A. Pakamorienė, V. Majauskienė, J. Žukauskienė,  R. Birgėlienė, L. Zubauskienė) dalijosi gerąja patirtimi respublikoje. Organizuota 10 gerosios patirties sklaidos respublikinių seminarų.  \* Surengti 4 respublikiniai renginiai:  - pradinių klasių mokinių šokių festivalis „Šokio sūkury“;  - mokinių kūrybos šventė „Žodžio takeliu“;  - pradinių klasių mokinių anglų kalbos konkursas „Smart and quick”;  - tarptautinė 5-8 klasių mokinių informacinių technologijų konferencija „Mik – 11“. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☒ |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Darbo su dokumentų valdymo sistema Kontora. |

Direktorius Julius Gindulis 2020-01-10

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:** Užduotys įvykdytos ir viršijo kai kuriuos sutartus vertinimo rodiklius. Užduočių įvykdymą įvertinti labai gerai (2020-01-28 protokolas Nr. 3-1).

Pirmininkas \_\_\_\_\_\_\_\_\_\_ Šarūnas Vaičiulis \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:** 2019 metų veiklą vertinu labai gerai, nes metinės užduotys įvykdytos ir viršyti kai kurie sutarti vertinimo rodikliai, todėl iki kito kasmetinio veiklos vertinimo nustatau pareiginės algos kintamosios dalies dydį – 25 procentus pareiginės algos pastoviosios dalies.

Savivaldybės meras \_\_\_\_\_\_\_\_\_\_ Bronius Markauskas \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas Labai gerai.

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1.Kurti ir/ar atnaujinti saugias edukacines erdves/ugdymosi aplinkas, padedančias veiksmingai siekti ugdymo(si) tikslų įgyvendinimo. | \* Šiuolaikinių ugdymosi aplinkų projekto „Mokyklų tinklo efektyvumo didinimas Klaipėdos rajone“, finansuojamo iš ES struktūrinių fondų, įgyvendinimo baigimas.  \* Sudarytos galimybės ugdymo procese taikyti naujausias IKT.  \* Sukurta estetiška ir patraukli ugdymo(si) aplinka. | \* Laiku ir nepažeidžiant nustatytos įstatyminės bazės, atliekami šiuolaikinių ugdymosi aplinkų projekto, finansuojamo iš ES, mokymo priemonių viešasis pirkimas.  \* Tvarkomi 4 mokomieji kabinetai.  \* Įsigyjamos specializuotos chemijos, gamtos mokslų, fizikos, technologijų kabinetų mokymo priemonės.  \* Įdiegtos ir naudojamos 2 naujos erdvės. |
| 9.2.Skatinti ir plėtoti darbuotojų lyderystę. | \* Tarptautinių ir nacionalinių projektų vykdymas.  \* Mokytojai, pagalbos mokiniui specialistai inicijuoja, dalijasi gerąja praktine patirtimi ir organizuoja mokykloje respublikinius, rajoninius renginius, veda metodines sesijas, seminarus. | \* Progimnazijoje vykdomi ne mažiau kaip 2 ilgalaikiai tarptautiniai, nacionaliniai projektai.  \* Organizuojami ne mažiau kaip 2 mokytojų inicijuoti respublikiniai, rajoniniai konkursai, konferencijos ar kiti renginiai.  \* 2020 m. parašyta bent 1 programa Švietimo centrui ir pravestas mokytojų autorinis seminaras. |
| 9.3.Užtikrinti ES finansuojamų projektų „Geras mokymasis geroje mokykloje“ dalyvavimą, „Motyvuoti mokytojai ir tėvai, motyvuoti mokiniai“ veiklų tęstinumą. | \* Mokytojai dalyvauja tiksliniuose kvalifikacijos kėlimo seminaruose.  \* Suplanuoti projekto veiklų įgyvendinimo pagrindiniai darbai, numatytos datos, paskirti atsakingi asmenys ir svarbūs dalininkai.  \* Pradinių klasių mokytojos dalyvaus 5-8 kl. vadovų mokymuose „Šiuolaikiniai tėvų susirinkimų organizavimo būdai, metodai pagal projekte įgytas žinias“.  \* Pagerinti darbo su tėvais kokybę, tėvų įsitraukimą į mokinių ugdymo kokybę. | \* Numatyti tikslo įgyvendinimo etapai, atsiskaitymo formos.  \* Atliekamos projekto įgyvendintojų pateiktos užduotys, rašomos tarpinės ataskaitos.  \* Dalyvaujama susitikimuose su Vėžaičių pagrindinės mokyklos komanda.  \* Projekto tarpiniai rezultatai pristatomi NMVA, mokyklos bendruomenei, projekte dalyvaujančių mokyklų konferencijoje Vilniuje.  \* Pradinių klasių mokytojoms pravesta metodinė sistema “Šiuolaikiški tėvų susirinkimų organizavimo būdai, metodai“.  \*Tėvų susirinkimai organizuojami panaudojant šiuolaikiškus organizavimo būdus, metodus. |
| 9.4. Iki 2020 m. birželio 30 d. parengti Klaipėdos rajono savivaldybės merui įstaigos žmogiškųjų resursų, veiklos išlaidų ir valdomos infrastruktūros optimizavimo strategiją ir veiksmų planą, siekiant mažinti įstaigos išlaikymui skiriamas valstybės ir savivaldybės biudžeto lėšas. | Sumažėjusios įstaigos išlaidos pagal 2020 m. įstaigai patvirtintą biudžetą. | 1. Iki 2020 m. liepos 10 d. Klaipėdos rajono savivaldybės merui raštu pateikta infrastruktūros optimizavimo strategija ir veiksmų planas.  2. Ne mažiau kaip 10 proc. sumažėjusios įstaigos išlaidos pagal 2020 m. įstaigai patvirtintą biudžetą. |
| 9.5. Aktyviai dalyvauti teikiant paraiškas Europos Sąjungos ar valstybės biudžeto lėšomis finansuojamuose priemonėse. | Įgyvendinti Europos Sąjungos ar valstybės biudžeto lėšomis finansuojami projektai, iš kurių vienas – susijęs su įstaigos infrastruktūros gerinimu. | Įgyvendinti ne mažiau kaip 2 Europos Sąjungos ar valstybės biudžeto lėšomis finansuojami projektai, iš kurių vienas – susijęs su įstaigos infrastruktūros gerinimu. |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. Įgyvendinant šiuolaikinių ugdymosi aplinkų projekto „Mokyklų tinklo efektyvumo didinimas Klaipėdos rajone“, finansuojamo iš ES struktūrinių fondų, atsiranda nesklandumų ar mokėjimų vėlavimų, kurie nepriklauso nuo Progimnazijos. |
| 10.2. Progimnazija negavusi iš LR Švietimo, mokslo ir sporto ministerijos finansavimo, nepratęs „Geras mokymasis geroje mokykloje“ projekto veiklos. |
| 10.3. Dėl laiku neparengtų darbo apmokėjimo dokumentų gali kilti teisminiai ginčai ir sutrikti sklandus darbas. |
| 10.4. Žmogiškasis faktorius. |

Savivaldybės meras \_\_\_\_\_\_\_\_\_\_ Bronius Markauskas \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau

Direktorius \_\_\_\_\_\_\_\_\_\_ Julius Gindulis \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)